作者：吴潜
词牌/韵律：疏影

paragraphs: 千门委玉。
是个人富贵，才隔今宿。
冒栋摧檐，都未商量，呼童且伴庭竹。
千蹊万径行踪灭，渺不认、溪南溪北。
问白鸥，此际谁来，短艇钓鱼翁独。
偏爱山茶雪里，放红艳数朵，衣素裳绿。
兽炭金炉，羔酒金锺，正好笙歌华屋。
敲冰煮茗风流衬，念不到、有人洄曲。
但老农、欢笑相呼，麦被喜添全幅。